সাত সাগৰ তেৰ নদীৰ সিপাৰত উজ্বলিল গুৰুজনাৰ অপূৰ্ব সৃষ্টি-সত্ৰীয়া সংস্কৃতি

বিদেশত জিলিকিছে মহাপুৰুষৰ কৃষ্টি। সত্ৰীয়া নৃত্যৰ ছন্দেৰে মুখৰিত বিদেশৰ মঞ্চ। অসমৰ বাবে এয়া এক গৌৰৱৰ মুৰ্হূত।

সোমবাৰে সাত সাগৰ তেৰ নদীৰ সিপাৰে নিউজিলেণ্ডৰ পৰিৱেশন কৰা হ’ল সত্ৰীয়া নৃত্য। অ’কলেণ্ডত অনুষ্ঠিত হোৱা এক বিশেষ অনুষ্ঠানত পৰিৱেশন কৰা হয় এই নৃত্য। অ’কলেণ্ডত বিদেশী দৰ্শকৰ সন্মুখত সত্ৰীয়া নৃত্য পৰিৱেশন কৰে সংস্কৃতা ডি শৰ্মাই।

উল্লেখ্য যে, সংস্কৃতা ডি শৰ্মা পেছাগতভাৱে এতিয়া নিউজিলেণ্ডৰে বাসিন্দা। গাম্ভীৰ্য্যপূৰ্ণ এই অনুষ্ঠানত উপস্থিত আছিল নিউজিলেণ্ডৰ উপ-প্ৰধানমন্ত্ৰী, ক্ৰীড়া আৰু মনোৰঞ্জন মন্ত্ৰী মাননীয় গ্ৰাণ্ট ৰবাৰ্টচন, পৰিবহন আৰু সুৰক্ষা মন্ত্ৰী মাইকেল উড, অকলেণ্ডৰ মেয়ৰ উপাসনা ফিল গফ।